'n Plaasaanval het omstreeks 10:00 op 23 April in die Mooi Rivier-omgewing, KwaZulu-Natal, plaasgevind.
'n Sekuriteitsmaatskappy het Vrydag inligting ontvang van 'n plaasaanval en na die toneel gehaas. Die aanvallers het in twee verskillende voertuie, 'n Wit Toyota Corolla en 'n VW Touareg, gevlug.
'n Ruk na die voorval is die Toyota voertuig op die N3, in die rigting van Pietermaritzburg raakgesien, wat teen 'n hoë spoed gejaag het. Die voertuig is agtervolg en die Pietermaritzburg polisie se honde-eenheid is ontbied vir hulp. Die voertuig is voorgekeer en 5 verdagtes, 4 mans en 1 vrou, is in die voertuig aangetref. Daar is beslag gelê op 5 vuurwapens, selfone en Appel skootrekenaars.
Die tweede voertuig is na verdere ondersoek ook gevind in die Kwamashu-omgewing. Drie verdagtes is gearresteer en daar is 6 vuurwapens, 'n televisie en ander gesteelde goedere in die verdagtes se besit gevind.